

Kuvendi i Republikës së Maqedonisë së Veriut

**PROPOZIM-PLANI I VEPRIMIT PËR PROMOVIMIN E**

**NDJESHMËRISË GJINORE I KUVENDIT TË REPUBLIKËS SË MAQEDONISË SË VERIUT**

**2022-2024**

*Miratuar nga Komisioni për Mundësi të Barabarta të femrave dhe meshkujve në seancën e mbajtur më ХХ XX 20XX*

**Fjalorth[[1]](#footnote-1)**

**Barazia gjinore**

Të drejta, detyra dhe mundësi të barabarta për gratë dhe burrat, vajzat dhe djemtë.

**Integrimi në aspektin gjinor**

Shqyrtimi sistematik i dallimeve të kushteve, gjendjeve dhe nevojave të grave dhe burrave në të gjitha politikat dhe aktivitetet.

**Mjetet e integrimit në aspektet gjinore**

Instrumentet operuese që mund të përdoren veçmas ose të kombinuara për të formuar shumë programe të ndryshme, për sa u përket qëllimeve, qasjeve dhe dimensioneve të tyre.

**Vlerësimi i ndikimit gjinor**

Një mjet politikash që përdoret për të rishikuar propozimet e politikave për të identifikuar dhe vlerësuar ndikimin e ndryshëm të një politike të caktuar ose efektet e saj te gratë dhe burrat, në mënyrë që çdo pabarazi të mund të mënjanohet përpara se propozimi të miratohet.

**Analiza gjinore**

Një rishikim kritik i mënyrës se si ndryshimet gjinore, aktivitetet, nevojat, mundësitë dhe të drejtat ndikojnë te gratë, burrat, vajzat dhe djemtë në një fushë, situatë ose kontekst të caktuar politik.

**Kuotat gjinore**

Një instrument për masa pozitive që synojnë arritjen e pjesëmarrjes dhe përfaqësimit të ekuilibruar gjinor duke futur një proporcion (përqindje) ose numër të mirëpërcaktuar mandatesh që do t’u jepen grave dhe/ose burrave, zakonisht sipas rregullave ose kritereve të caktuara.

**Buxhetimi me ndjeshmëri ndaj gjinisë**

Zbatimi i konceptit të integrimit gjinor në procesin buxhetor. Ai kërkon vlerësimin e buxheteve për sa u përket çështjeve gjinore, duke përfshirë perspektivën gjinore në të gjitha fazat e procesit buxhetor dhe ristrukturimin e të ardhurave dhe shpenzimeve për të promovuar barazinë gjinore.

**Trajnim për barazinë gjinore**

Çdo mjet ose proces arsimor që synon të ndërgjegjësojë politikëbërësit dhe aktorët e tjerë në BE dhe në shtetet anëtare të saj për çështjet e barazisë gjinore, si dhe të ndërtojë kapacitetet e tyre për çështjet gjinore dhe t’u ndihmojë atyre të avancojnë qëllimet e tyre gjinore në të gjitha nivelet.

**1. HYRJE[[2]](#footnote-2)**

Republika e Maqedonisë së Veriut është e përkushtuar për promovimin e barazisë gjinore në përputhje me parimet e OKB-së, BE-së, Këshillit të Evropës, OSBE-së dhe standardeve dhe politikave kombëtare. Barazia midis burrave dhe grave është një vlerë thelbësore dhe shtytëse e rritjes ekonomike. Barazia gjinore do të thotë që burrat dhe gratë kanë të drejta dhe mundësi të barabarta për të realizuar potencialin e tyre - duke kontribuar në zhvillimin ekonomik dhe social të vendit të tyre, duke korrur përfitimet e pjesëmarrjes së tyre në jetën shoqërore.

Megjithëse është bërë progres deri në njëfarë shkalle, veçanërisht në dy dekadat e fundit, në heqjen e barrierave për pjesëmarrjen e grave në politikë dhe jetën publike në gjithë Evropën, **gratë janë ende të nënpërfaqësuara në të gjitha nivelet në proceset vendimmarrëse**. Mesatarisht, gratë zënë më pak se një të tretën e vendeve në parlamentet kombëtare në shtetet pjesëmarrëse të OSBE-së dhe një përqindje edhe më të ulët të pozitave ekzekutive lokale (kryetare komunash). Përfaqësimi i grave dhe përfshirja e tyre në proceset politike duhet të jetë një aspekt kyç i proceseve të vendimmarrjes demokratike. Përveç kësaj, hulumtimet tregojnë se përfshirja aktive e grave në proceset e vendimmarrjes politike ka shumë efekte pozitive në shoqërinë në tërësi dhe kontribuon në përmirësimin e jetës së njerëzve.

**Parlamentet janë institucionet më të rëndësishme demokratike**, ato kanë një detyrë politike dhe kulturore të propozojnë dhe mbajnë procese dhe politika që synojnë përfaqësimin efektiv të grave. Duke pasur parasysh këtë, Parlamentet duhet të sigurojnë që perspektiva gjinore të përfshihet në angazhimin e tyre për një shoqëri fer dhe më të drejtë.

**1.1 Çfarë janë parlamentet me ndjeshmëri gjinore?**

Një Parlament me ndjeshmëri gjinore konsiderohet nëse respekton dhe punon në mënyrë aktive për të arritur barazinë gjinore. Unioni Ndërparlamentar (UNP) **i përcakton parlamentet me ndjeshmëri gjinore** si më poshtë:

*Një parlament me ndjeshmëri gjinore është ai që plotëson nevojat dhe interesat e burrave dhe grave brenda përbërjes, strukturave, procedurave, metodave dhe punës së tyre. Parlamentet me ndjeshmëri gjinore heqin barrierat për pjesëmarrjen e plotë të grave dhe japin një shembull a model pozitiv për shoqërinë në tërësi. Ata angazhohen që veprimet dhe burimet e tyre të përdoren në mënyrë efektive për të promovuar barazinë gjinore.*

*Një parlament me ndjeshmëri gjinore është ai ku nuk ka pengesa – thelbësore, strukturore a kulturore – për pjesëmarrjen e plotë të grave dhe për barazinë ndërmjet anëtarëve dhe stafit të tij. Nuk është vetëm një vend ku gratë mund të punojnë, por edhe një vend ku gratë duan të punojnë dhe të kontribuojnë.*

*Parlamenti me ndjeshmëri gjinore jep një shembull pozitiv për promovimin e barazisë gjinore dhe inkurajimin e grave në shoqëri si në nivel kombëtar, ashtu edhe ndërkombëtar.*

*Kështu, Parlamenti me ndjeshmëri gjinore është një Parlament modern; ai që prek dhe pasqyron nevojat për barazi në jetën moderne. Në fund të fundit, është një parlament më efikas, më efektiv dhe më legjitim.[[3]](#footnote-3)*

Parlamentet janë institucione pune me **rregullat e tyre, procedurat e brendshme dhe kulturën specifike gjinore si çdo vend tjetër pune**; të jesh grua ose burrë në parlament është e ndryshme për sa i përket fuqisë dhe ndikimit. Megjithatë, parlamentet janë mjedise pune shumë specifike pasi ato janë simbol i demokracisë dhe shtetit të së drejtës dhe janë përgjegjës për miratimin e ligjeve, vendosjen e taksave dhe mbikëqyrjen e punës së qeverisë nëpërmjet debateve publike.

Parlamentet me ndjeshmëri gjinore nuk janë një fenomen i thjeshtë dhe “statik”, por shfaqin kompleksitet dhe ndryshim të lartë me kalimin e kohës dhe ndërmjet vendeve. Nuk ka asnjë rrugë të vetme që të çon drejt ndjeshmërisë gjinore: një vend mund të fillojë duke rritur numrin e deputetëve, ndërsa një tjetër mund të fokusohet në krijimin e partive politike me një ndërgjegjësim më të lartë për çështjet gjinore. Por ajo që të gjithë kanë të përbashkët është se institucionet parlamentare me ndjeshmëri gjinore janë më efikase dhe plotësojnë më mirë nevojat e ndryshme të burrave dhe grave[[4]](#footnote-4).

**2. PËRMBLEDHJE E RAPORTIT PËR ZBATIMIN E PLANIT TË VEPRIMIT PËR PROMOVIMIN E NDJESHMËRISË GJINORE TË KUVENDIT TË REPUBLIKËS SË MAQEDONISË SË VERIUT 2020-2021**

Më 15 janar 2020, Komisioni për Mundësi të Barabarta të Femrave dhe Meshkujve në Kuvendin e Republikës së Maqedonisë së Veriut, në bashkëpunim me Klubin e deputeteve dhe Misionin e OSBE-së në Shkup, mbajti debat publik për Planin e aktiviteteve për avancimin e ndjeshmërisë gjinore të Kuvendit për periudhën 2020-2021, në të cilin ky plan u miratua njëzëri. Në fund të periudhës për zbatimin e këtij dokumenti është bërë një vlerësim në të cilin janë prezantuar gjetjet dhe kushtet e identifikuara, si dhe janë dhënë rekomandime dhe përfundime për të forcuar mundësitë e Kuvendit të RMV-së për ta avancuar situatën në fushën e barazisë gjinore dhe të miratojë legjislacion dhe akte të tjera të ndjeshme gjinore.

Gjetjet e vlerësimit në përgjithësi janë të kënaqshme. Është konstatuar se pavarësisht kufizimeve të krizës aktuale shëndetësore, politike dhe ekonomike, rezultatet janë të dukshme, pasi çështja e barazisë gjinore është ngritur në një nivel më të lartë në organin legjislativ, përmes debateve publike janë diskutuar tema që kanë të bëjnë me mundësitë e barabarta për gratë dhe burrat dhe janë miratuar përfundime të cilat përmes institucioneve shndërrohen në rezultate. Republika e Maqedonisë së Veriut është lider në rajon kur bëhet fjalë për pjesëmarrjen e grave në parlament. Në përbërjen parlamentare 2020-2024, në kohën e përgatitjes së vlerësimit, prej 120 deputetësh, 49 (40,8%) janë gra dhe 71 (59.2%) janë burra. Është për t'u përshëndetur pavarësia e plotë financiare dhe e pjesshme administrative që ndikon pozitivisht në avancimin e barazisë gjinore në menaxhimin e burimeve njerëzore. Pozitive është gjetja për gatishmërinë e Kuvendit për ta përfshirë perspektivën gjinore në Rregulloren e Punës dhe në Ligjin për Kuvendin. Organi legjislativ i RMV-së bëri ndryshime dhe plotësime të Aktit për sistematizimin e shërbimit të Kuvendit dhe krijoi një vend të ri pune - Këshilltar për çështjet gjinore. Vlerësimi vërtetoi se Instituti Parlamentar me kapacitetet e tij është një burim i shkëlqyer për përgatitjen e rishikimeve dhe analizave krahasuese në mbështetje të iniciativave të Komisionit për Mundësi të Barabarta dhe Klubit të Deputeteve.

Në të njëjtën kohë, vlerësimi vë në dukje se ka hapësirë për avancim të mëtejshëm të barazisë gjinore në Kuvend, përmes një sërë rekomandimesh. Dallohen nevojat për vendosjen e kuotës për kryetare të komunave, për shfaqjen e vullnetit dhe mbështetjes më të madhe politike në procesin e menaxhimit të burimeve njerëzore në Kuvend, si dhe për vendosjen e balancës gjinore në pjesëmarrjen e grave dhe burrave në komisionet parlamentare. Çështje të rëndësishme janë edhe integrimi gjinor në ligje dhe plotësimi i vendit të sapo krijuar të punës – Këshilltar për çështje gjinore.

Përfundimet dhe rekomandimet nga vlerësimi i planit të parë janë bazë për aktivitetet e ardhshme të Kuvendit si qendra më e lartë e demokracisë. Është inkurajuese gatishmëria e përbërjes parlamentare për të iniciuar aktivitete që do ta avancojnë barazinë gjinore, do t’i rrisin kapacitetet demokratike të vendit, me ç’rast do të përfitojnë të gjithë qytetarët e Republikës së Maqedonisë së Veriut. Në atë drejtim duhet të parashikohen edhe obligimet për Planin e ardhshëm të aktiviteteve për avancimin e ndjeshmërisë gjinore të Kuvendit për periudhën 2022-2024.

**3. PLANI I AKTIVITETEVE PËR PROMOVIMIN E NDJESHMËRISË GJINORE E KUVENDIT TË REPUBLIKËS SË MAQEDONISË SË VERIUT 2022-2024**

Plani për promovimin e ndjeshmërisë gjinore e Kuvendit të Republikës së Maqedonisë së Veriut 2022-2024 është dokumenti i dytë me rend strategjik i cili ka për qëllim institucionalizimin e plotë të ndjeshmërise gjinore në organin ligjvënës.

Ngjajshëm sikur plani i mëparshëm, Plani i aktiviteteve 2022-2024 është hartuar dhe përgatitur në një proces transparent, inkluziv dhe mbi-partiak kurse bartës kryesor të procesit janë Komisioni për mundësti të barabarta të femrave dhe meshkujve dhe Klubi i deputeteve me përkrahje teknike dhe profesionale nga shërbimi i Kuvendit së Republikës së Maqedonisë së Veriut.

Si rrjedhojë e gjetjeve dhe rekomandimeve nga Raporti për implementimin e Planit me aktivitete 2020-2021 dhe punëtoritë e realizuara në Nëntor 2021 dhe Mars 2022, Komisioni për mundësi të barabarta të femrave dhe meshkujve dhe Klubi i deputeteve e finalizuan Planin me aktivitete 2022-2024.

Plani me aktivitet ka strukturën dhe qëllimet e njejta strategjike sikurse plani i kaluar si dhe është shtuar një fushë e re e cila përmban masa dhe aktivitete ku bartës është Klubi i deputeteve.

Të gjitha masat dhe aktivitete në Planin me aktivitete 2022-2024 janë të grupuara në pesë qëllime strategjike:

* Qëllimi strategjik 1: Gratë dhe burrat kanë mundësi të barabarta për të **HYRË** në Parlament;
* Qëllimi strategjik 2: Gratë dhe burrat kanë mundësi të barabarta për të **NDIKUAR** në procedurat e punës së Parlamentit;
* Qëllimi strategjik 3: Interesat dhe nevojat e grave kanë një **VEND** të duhur në agjendën e Kuvendit;
* Qëllimi strategjik 4: Parlamenti harton **LEGJISLACION** me ndjeshmëri gjinore;
* Qëllimi strategjik 5: Parlamenti përmbush funksionin e tij **SIMBOLIK.**

|  |  |  |  |  |  |
| --- | --- | --- | --- | --- | --- |
| **Aktiviteti/Masa** | | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 1: Gratë dhe burrat kanë mundësi të barabarta për të hyrë në Parlament**  **Fusha 1.1.: Kuotat gjinore dhe partitë politike me ndjeshmëri gjinore** | | | | | |
| 1.1.1 Ndryshimi i Kodit Zgjedhor dhe hyrja е  кuotës gjinore 50% | | Përbërja parlamentare e balancuar gjinore | 41,6 % deputete,  58,4 % deputetë  Gjendja e datës 12.11.2021 | Këshilltari për çështje gjinore;[[5]](#footnote-5)  Grupet parlamentare;  Komisioni për Mundësi të Barabarta të femrave dhe meshkujve;  Klubi i Deputeteve | Deri në fund të vitit 2022 |
| 1.1.2 Në rast të propozimit të një modeli të ri zgjedhor, të përgatitet një analizë e ndikimit në përfaqësimin gjinor në Kuvendin e RMV-së | | Analiza është e konsultuar përpara miratimit të ndryshimeve në modelin zgjedhor;  Janë konsultuar ekspertët publikë dhe shoqëria civile | Ekzistojnë disa analiza të temës të përgatitura nga Instituti Parlamentar | Këshilltari për çështje gjinore;  Instituti Parlamentar;  Komisioni për Mundësi të Barabarta të femrave dhe meshkujve;  Klubi i Deputeteve | Nëse propozohet një model i ri zgjedhor |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 1: Gratë dhe burrat kanë mundësi të barabarta për të hyrë në parlament**  **Fusha 1.2.: Sistemi i ndjeshmërisë gjinore i menaxhimit të burimeve njerëzore** | | | | |
| 1.2.1 Analiza (ex-ante) e Ligjit për Punonjësit e Sektorit Publik,Ligjit për Nëpunësit Administrativë dhe Ligjit për shërbimin e lartë udhëheqës nga aspekti gjinor | Është bërë analiza ex-ante e të dy ligjeve | Nuk ka analizë të duhur | Këshilltari për çështje gjinore;  Komisioni për Mundësi të Barabarta të femrave dhe meshkujve;  Klubi i Deputeteve | Para miratimit të Ligjit të ri për Punonjësit e Sektorit Publik,Ligjit për Nëpunësit Administrativë dhe dhe Ligjit për shërbimin e lartë udhëheqës |
| 1.2.2 Të përpunohet një analizë krahasuese të procedurave të punës dhe mjedisit të punës me ndjeshmëri gjinore dhe familjare, duke përfshirë orar fleksibël të punës | | Analiza e bërë nga Instituti Parlamentar, me kërkesë të Komisionit për Mundësi të Barabarta të femrave dhe meshkujve;  Rekomandimet janë paraqitur dhe diskutuar | Procedurat e punës janë neutrale nga aspekti gjinor | Këshilltari për çështje gjinore;  Instituti Parlamentar;  Komisioni për Mundësi të Barabarta të femrave dhe meshkujve | Gjatë vitit 2022 |

|  |  |  |  |  |
| --- | --- | --- | --- | --- |
| **Aktiviteti/Masa** | **Rezultati / Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 2: Gratë dhe burrat kanë mundësi të barabarta për të NDIKUAR në procedurat e punës së Parlamentit**  **Fusha 2.1.: Prania dhe kapaciteti i deputetëve dhe shërbimit profesional në Kuvend** | | | | |
| 2.1.1. Ndryshime dhe plotësime në Rregullore, Ligjin për Kuvendin e Republikës së Maqedonisë dhe Kodin e Sjelljes Etike të deputetëve të Kuvendit të Republikës së Maqedonisë | Rregullorja e Punës, Ligji për Kuvendin dhe Kodi i Etikës me ndryshimet dhe plotësimet bëhen të ndjeshme në aspektin gjinor dhe vendosen kuota gjinore | Rregullorja e punës, Ligji për Kuvendin dhe Kodi i Etikës nuk përmbajnë dispozita të ndjeshme gjinore | Këshilltari për çështje gjinore;  Komisioni për Mundësi të Barabarta të femrave dhe meshkujve  Klubi i Deputeteve;  Komisioni për çështje të rregullores, mandatit dhe imunitetit;  Sektori legjislativ | Gjatë vitit 2022 si pjesë e Dialogut Jean Monnet |
| 2.1.2 Gjatë formimit të trupave punues, delegacioneve dhe grupeve parlamentare për bashkëpunim të Kuvendit të RMV-së, të sigurohet një përbërje e balancuar gjinore (sipas përqindjes aktuale të deputeteve në mandatin aktual) | Të gjitha trupat e punës janë të balancuara në aspektin gjinor | Përbërja e ndryshme dhe e pabalancuar e trupave punues | Këshilltari për çështje gjinore;  Grupet parlamentare;  Komisioni për Zgjedhje dhe Emërime | Me hyrjen në fuqi të ndryshimeve në Rregullore |
| 2.1.3 Pas çdo procesi të ri zgjedhor dhe përbërje të re parlamentare, programi hyrës duhet të përmbajë një modul mbi barazinë gjinore;  Kryerja e trajnimeve tematike për barazinë gjinore për deputetët e interesuar | Moduli i zhvilluar për programin hyrës;  Module, plane dhe materiale të zhvilluara për trajnimin njëditor mbi barazinë gjinore;  Për kryerjen e trajnimit trajnohen stafi i Institucionit Parlamentar dhe Njësitë përkatëse të Kuvendit | Programi orientues (hyrës) përmban një modul mbi barazinë gjinore;  Janë mbajtur trajnime tematike për barazinë gjinore | Këshilltari për çështje gjinore;  Instituti Parlamentar | Zbatimi i vazhdueshëm i trajnimeve tematike;  Zbatimi i një moduli për barazinë gjinore si pjesë e trajnimit orientues në fillim të një mandati të ri parlamentar |
| 2.1.4 Kryerja e trajnimeve bazë dhe të specializuara për barazinë gjinore për punonjësit e shërbimit | Të paktën 50 zyrtarë administrativë përfunduan me sukses trajnimin | Trajnime për punonjësit e Shërbimit | Këshilltari për çështje gjinore;  Instituti Parlamentar | Në vazhdimësi në periudhën 2022-2024 |

|  |  |  |  |  |
| --- | --- | --- | --- | --- |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 3: Interesat dhe nevojat e grave kanë një VEND të duhur në agjendën e Kuvendit**  **Fusha 3.1.: Strukturat dhe mjetet për integrimin gjinor** | | | | |
| 3.1.1 Përgatitja dhe zbatimi i një programi vjetor të diskutimeve publike dhe ngjarjeve tematike të Komisionit për Mundësi të Barabarta të femrave dhe meshkujve | Programi vjetor i miratuar;  Të paktën 6 diskutime publike / ngjarje tematike në vit | Gjithsej 4 seanca, nga të cilat 3 seanca publike | Këshilltari për çështje gjinore;  Komisioni për Mundësi të Barabarta të femrave dhe meshkujve | Në fillim të çdo viti |
| 3.1.2 Seanca plenare vjetore e Kuvendit të RMV-së: Promovimi i Barazisë Gjinore në RMV | Është mbajtur seanca, është miratuar rezoluta, është dorëzuar në Qeverinë e RMV-së dhe është pranuar raporti për masat e ndërmarra | Nuk ka seancë plenare tematike | Këshilltari për çështje gjinore;  Kryetari i Kuvendit të RMV-së;  Komisioni për Mundësi të Barabarta të femrave dhe meshkujve;  Klubi i Deputeteve | Një herë në vit |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 3: Interesat dhe nevojat e grave kanë një VEND të duhur në agjendën e Kuvendit**  **Fusha 3.2.: Mjetet e përfshirjes gjinore për shërbimin** | | | | |
| 3.2.1 Plotësimi i pozicionit të këshilltarit gjinor në Sektorin e SP | Është plotësuar vendi i punës Këshilltar për çështje gjinore | Vendi i punës është sistemuar me sistematizimin e ri të Kuvendit të RMV-së | Këshilltari për çështje gjinore;  Kabinetet e SP-së Përgjithshme të Kuvendit të RMV-së;  Njësia e Burimeve Njerëzore | Deri në fund të vitit 2022 |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 3: Interesat dhe nevojat e grave kanë një VEND të duhur në agjendën e Kuvendit**  **Fusha 3.3.: Forcimi i bashkëpunimit parlamentar brendapartiak mes deputetëve** | | | | |
| 3.3.1. Mbledhje të rregullta të kryesisë së Klubit të Deputeteve dhe Klubit të Deputeteve në një përbërje më të gjerë | Mbledhjet mujore të kryesisë së Klubit;  Mbledhjet tremujore të Klubit të Deputeteve në një përbërje më të gjerë | Takimet nuk mbahen rregullisht | Këshilltari për çështje gjinore;  Klubi i Deputeteve | Një herë në muaj (kryesia)  Në tre muaj  (në përbërje më të gjerë) |
| 3.3.2. Organizimi i ngjarjeve tematike për promovimin e të drejtave të grave dhe barazisë gjinore | Organizohen të paktën 2 (dy) ngjarje |  | Këshilltari për çështje gjinore;  Klubi i Deputeteve | Dy herë në vit |
| 3.3.3 Lobim për rritjen e numrit të grave në pushtetin ekzekutiv dhe atë vendor (kryetare komunash) | Ndryshimet në kuadrin ligjor përkatës;  Promovimi i dialogut brendapartiak | Përfaqësimi i ulët i grave në pozitat e pushtetit (4 ministre dhe 2 kryetare komunash) | Këshilltari për çështje gjinore;  Klubi i Deputeteve | Në vazhdimësi në periudhën 2022-2024 |
| 3.3.4 Organizimi i aktiviteteve të rregullta për ndërgjegjësimin e publikut;  Kryerja e fushatave për tema që lidhen me të drejtat e grave dhe barazinë gjinore | Pjesëmarrja në aktivitetet e shoqërisë civile dhe organizatave ndërkombëtare lidhur me të drejtat e grave dhe barazinë gjinore;  Një fushatë në vit | Bashkëpunimi i rregullt me ​​shoqërinë civile dhe organizatat ndërkombëtare;  Fushata vetanake e pazbatuar | Këshilltari për çështje gjinore;  Klubi i Deputeteve | Në vazhdimësi në periudhën 2022-2024 |
| 3.3.5 Rrjetëzimi rajonal me organet e tjera joformale parlamentare të deputeteve | Ngjarje të rregullta për shkëmbimin e përvojave dhe praktikave më të mira | Mbahen ngjarje të rregullta rajonale për shkëmbimin e përvojave | Këshilltari për çështje gjinore;  Klubi i Deputeteve | Në vazhdimësi në periudhën 2022-2024 |

|  |  |  |  |  |  |
| --- | --- | --- | --- | --- | --- |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** | |
| **Qëllimi strategjik 4: Parlamenti harton LEGJISLACION me ndjeshmëri gjinore**  **Fusha 4.1.: Politikat e barazisë gjinore dhe integrimi gjinor** | | | | | |
| 4.1.1 Me propozim të Qeverisë së RMV-së të miratohet Ligji i ri për Mundësi të Barabarta për Gratë dhe Burrat si dhe Strategjia për barazi gjinore | Debat publik për projektligjin për barazi gjinore organizuar nga KMB;  Ligji i ri krijon kushte për promovimin e barazisë gjinore | Ligji ekzistues për mundësi të barabarta për gratë dhe burrat i miratuar në vitin 2012 | Këshilltari për çështje gjinore;  Komisioni për Mundësi të Barabarta të femrave dhe meshkujve | Deri në fund të vitit 2022 | |
| 4.1.2 Takime vjetore tematike/eksperte me Ministrinë e Punës dhe të Politikës Sociale dhe me koordinatorët për mundësi të barabarta në ministri dhe njësitë e vetëqeverisjes lokale | Takime tematike të realizuara | Nuk ka takime të rregullta | Këshilltari për çështje gjinore;  Komisioni për Mundësi të Barabarta të femrave dhe meshkujve;  Sektori për trupat punues | Më së paku dy herë në vjet | |
| 4.1.3 Ndryshimet në Rregullore për të krijuar një detyrim për propozuesin e ligjit që të paraqesë një projektligj me VNR që përfshin analizën gjinore (të lidhur ngushtë me aktivitetin 2.1.2) | Rregullorja e Kuvendit është ndryshuar;  Projektligjet përmbajnë analiza gjinore | Rregullorja e punës nuk ka një dispozitë që rregullon analizën gjinore të ligjeve;  Projektligjet nuk përmbajnë analiza gjinore | Këshilltari për çështje gjinore;  Komisioni për Mundësi të Barabarta të femrave dhe meshkujve;  Komisioni Legjislativ | Gjatë vitit 2022 në kuadër të Dialogut Jean Monnet |

|  |  |  |  |  |
| --- | --- | --- | --- | --- |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 4: Parlamenti harton LEGJISLACION me ndjeshmëri gjinore**  **Fusha 4.2.: Mbikëqyrja e barazisë gjinore** | | | | |
| 4.2.1 Mbajtja e një seance mbikëqyrëse në vit | Një diskutim në vit me përfundime;  KMB-ja monitoron zbatimin e përfundimeve | Nuk ka pasur diskutime mbikëqyrëse mbi barazinë gjinore në vitin 2020 dhe 2021 | Këshilltari për çështje gjinore;  Komisioni për Mundësi të Barabarta të femrave dhe meshkujve;  Sektori për trupat punues; | Çdo vit nga viti 2022 |
| 4.2.2 Monitorimi i vazhdueshëm i zbatimit të rekomandimeve të marrëveshjeve dhe konventave të ratifikuara ndërkombëtarisht | Diskutime publike vjetore për CEDAW, GREVIO dhe marrëveshje e konventa të tjera ndërkombëtare | Nuk mbahen diskutime të rregullta publike lidhur me monitorimin dhe analizën e zbatimit të marrëveshjeve dhe konventave ndërkombëtare | Këshilltari për çështje gjinore;  Komisioni për Mundësi të Barabarta të femrave dhe meshkujve;  Komisioni i Përhershëm Anketues për Mbrojtjen e Lirive dhe të Drejtave të Qytetarit;  Grupi ndër-parlamentar për të drejtat e personave me aftësi të kufizuara;  Sektori për trupa punues | Çdo vit nga viti 2022 |
| 4.2.3 Vizita në terren në realizimin e funksionit mbikëqyrës të Kuvendit | Të paktën një vizitë në terren në vit | Nuk kryhen vizita në terren | Këshilltari për çështje gjinore;  Komisioni për Mundësi të Barabarta të femrave dhe meshkujve;  Klubi i deputeteve;  Sektori për trupat punues;  Trupa punues të tjerë | Çdo vit nga viti 2024 |
| 4.2.4 Rritja e numrit të pyetjeve të deputeteve parlamentare lidhur me barazinë gjinore | Rritja e numrit të pyetjeve parlamentare;  Prezencë më e madhe e temave që kanë të bëjnë me barazinë gjinore në seancat plenare | Numër i panjohur pyetjesh parlamentare për barazinë gjinore | Këshilltari për çështje gjinore;  Grupet parlamentare;  Klubi i Deputeteve;  Njësia për pyetje të deputetevë | Në vazhdimësi në periudhën 2022-2024 |

|  |  |  |  |  |
| --- | --- | --- | --- | --- |
| **Aktiviteti/Masa** | **Rezultati/Indikatori** | **Treguesi bazë (viti bazë 2021)** | **Bartësi i aktivitetit** | **Afati kohor** |
| **Qëllimi strategjik 5: Parlamenti përmbush funksionin e tij SIMBOLIK**  **Fusha 5.1.: Promovimi i barazisë gjinore** | | | | |
| 5.1.1 Promovimi i aktiviteteve për shënimin e datave të rëndësishme për të drejtat e grave dhe barazinë gjinore | Organizimi i ekspozitave, diskutimeve, tribunave, projeksioneve filmike, njoftimeve në rrjetet sociale dhe në faqen e Kuvendit | Nuk ka një plan strukturor të aktiviteteve për promovimin e barazisë gjinore | Këshilltari për çështje gjinore;  Sektori për informimin publik dhe marrëdhëniet me publikun;  Klubi i Deputeteve;  Komisioni për Mundësi të Barabarta të femrave dhe meshkujve;  Instituti Parlamentar | Çdo vit nga viti 2022 |
| 5.1.2 Përgatitja dhe zbatimi i udhëzimeve për përdorimin e gjuhës së ndjeshme gjinore në punën e Kuvendit | Udhëzimet e hartuara pas konsultimeve me publikun ekspert dhe shoqërinë civile;  Parlamenti përdor gjuhë të ndjeshme gjinore në rrethana të ndryshme (marrëdhëniet me publikun) | Kuvendi nuk përdor vazhdimisht gjuhë të ndjeshme gjinore. | Këshilltari për çështje gjinore;  Komisioni për Mundësi të Barabarta të femrave dhe meshkujve;  Sektori për Informimin Publik dhe Marrëdhëniet me Publikun. | Më së voni deri në vitin 2023 |

**4. GRUPI PUNUES PËR REALIZIMIN E PLANIT TË AKTIVITETEVE PËR PROMOVIMIN E NDJESHMËRISË GJINORE TË KUVENDIT TË REPUBLIKËS SË MAQEDONISË SË VERIUT 2022-2024**

Pas miratimit të Planit të Aktiviteteve 2022-2024 për promovimin e ndjeshmërisë gjinore të Kuvendit të Republikës së Maqedonisë së Veriut, formohet Grupi Punues i cili do të jetë përgjegjës për monitorimin e realizimit të aktiviteteve të parapara me këtë plan.

Grupi punues përbëhet nga së paku dy (2) deputete dhe deputetë të Komisionit për Mundësi të Barabarta të Femrave dhe Meshkujve, dy (2) deputete nga Klubi i Deputeteve, Këshilltari për çështje gjinore dhe pesë (5) përfaqësuese të shërbimit profesional, përfshirë Institutin Parlamentar dhe Zyrën parlamentare buxhetore.

Grupi punues kryesohet nga kryesuesi i Komisionit për Mundësi të Barabarta të Femrave dhe Meshkujve, zëvendësuar nga kryetarja e Klubit të Deputeteve dhe me përkrahje nga Sekretari i Përgjithshëm i Kuvendit të Republikës së Maqedonisë së Veriut.

Grupi punues ka këto kompetenca:

* Monitorim dhe kontroll të zbatimit të aktiviteteve të parapara me Planin e Aktiviteteve;
* Ofron mbështetje teknike dhe profesionale në realizimin e aktiviteteve të parashikuara në Planin e Aktiviteteve;
* Mban takime të rregullta mujore;
* Përpilon një raport për zbatimin e aktiviteteve të parashikuara në Planin e Aktiviteteve 2022-2024 dhe ia paraqet Komisionit dhe Klubit;
* Kryen vlerësimin pas skadimit të afatit të parashikuar për realizimin e Planit të Aktiviteteve;
* Kryen detyra dhe veprimtari të tjera që kontribuojnë në realizimin e Planit të Aktiviteteve.

Anëtarët e Grupit Punues zgjidhen jo më vonë se 10 ditë pas miratimit të Planit të Aktiviteteve për promovimin e ndjeshmërisë gjinore të Kuvendit të Republikës së Maqedonisë së Veriut.

**Aneksi 1:**

**RAPORT PËR REALIZIMIN E PLANIT PËR PROMOVIMIN E NDJESHMËRISË GJINORE TË KUVENDIT TË REPUBLIKËS SË MAQEDONISË SË VERIUT 2020-2021**

1. Instituti Evropian për Barazinë Gjinore (2019): *Fjalorth & fjalor*, në dispozicion në https://eige.europa.eu/thesaurus [↑](#footnote-ref-1)
2. Plani i veprimit për promovimin e ndjeshmërisë gjinore i Kuvendit të Republikës së Maqedonisë së Veriut është zhvilluar me mbështetjen e Misionit të OSBE-së në Shkup, Zyrës së OSBE-së për Institucione Demokratike dhe të Drejtat e Njeriut (ODIHR). Përmbajtja e planit të veprimit është përgjegjësi e Kuvendit të Republikës së Maqedonisë së Veriut dhe në asnjë mënyrë nuk shpreh mendimin a pikëpamjet e OSBE-së. [↑](#footnote-ref-2)
3. Unioni Ndërparlamentar (2012): Plani i Veprimit për Parlamentet me Ndjeshmëri Gjinore. Gjenevë, faqe 8. [↑](#footnote-ref-3)
4. Shih edhe Institutin Evropian të Barazisë Gjinore (2019): *Parlamentet me ndjeshmëri gjinore. Për çfarë shërben ky mjet?* Në dispozicion në https://eige.europa.eu/gender-mainstreaming/toolkits/gender-sensitive-parliaments/what-tool [↑](#footnote-ref-4)
5. Pozita e Këshilltarit për çështje gjinore është sistematizuar në aktet për organizim të brendshëm dhe sistematizim në Kuvendin e Republikës së Maqedonisë së Veriut. Këshilltari për çështje gjinore sëbashku me grupin punues janë të përgjegjshëm për përcjelljen e realizimit të gjitha aktiviteteve dhe masave të përfshira në Planin me aktivitete 2022-2024 [↑](#footnote-ref-5)